cyanic-selkie/wikianc huggingface dataset:
Մանկավարժ
Մանկավարժություն մասնագիտություն
Մանկավարժական հոգեբանությունը ավանդաբար ներառում է հատուկ բաժին՝ «ուսուցչի հոգեբանություն», որում ընդգծվում են ուսուցչի մասնագիտական դերի կարևորությունը, դիտարկվում նրա ֆունկցիաները, ընդունակությունները, կարողությունները, վերլուծվում նրան ներկայացվող պահանջները և հասարակության կողմից նրան ներկայացված սոցիալական սպասելիքները։ Ինչպես նշում է Աէլիտա Մարկովան, «մասնագիտությունները գործունեության՝ պատմականորեն հաստատված ձևեր են, որոնք անհրաժեշտ են հասարակությանը, որոնց իրացման համար մարդը պետք է օժտված լինի գիտելիքների և հմտությունների համագումարով, ունենա համապատասխան ընդունակություններ և մասնագիտական կարևոր որակներ»։ Ուսուցչի, մանկավարժի մասնագիտությունը, ինչպես և բժշկինը, հնագույներից է։ Նրանում կուտակված են սերունդների հազարամյա փորձը, ըստ էության՝ մանկավարժը սերունդներին կապող օղակն է, հասարակական-պատմական փորձի կրողը։ Ժողովրդի հասարակական-մշակութային ամբողջականությունը մեծապես պայմանավորված է Դպրոց-Ուսուցիչ դերով։ Հազարամյակների ընթացքում ուսուցչի մասնագիտությունը, որպես այդպիսին, մնացել է անփոփոխ, չնայած նրա բովանդակությունը, աշխատանքային պայմանները, քանակական և որակակն կազմը փոխվում է։
Որպես մանկավարժական գործունեության անհատական սուբյեկտ՝ մանկավարժը միաժամանակ հասարակական սուբյեկտ է՝ հասարակական գիտելիքների և արժեքների կրող։ Դրա շնորհիվ՝ մանկավարժի սուբյեկտային բնութագրում միշտ միավորվում են ակսիոլոգիական (արժեքային) և կոգնիտիվ ասպեկտները։ Ընդ որում երկրորդն ընդգրկում է երկու պլան՝ ընդհանուր-մշակութային և առարկայական-մասնագիտական գիտելիքներ։ Համարվելով անհատական սուբյեկտ՝ մանկավարժը միշտ հադես է գալիս որպես անձ՝ անհատական-հոգեբանական, վարքային և կոմմունիկատիվ որակների բազմազանությամբ։
Մանկավարժությունն այլ մասնագիտությունների շարքում
Մասնագիտությունների բազմազանությունն ըստ Եվգենի Կլիմովի կարելի է ներկայացնել՝ ըստ բնության, շրջապատող մարդկանց, տեխնիկայի և այլնի նկատմամբ մարդու հարաբերությունների բնույթի։ Նրա կողմից առաջադրված մասնագիտությունների վերլուծության մեթոդը թույլ է տալիս դասակարգել դրանք աշխատանքի առարկայի, նրա նպատակների, գործողությունների բնույթի, աշխատանքային գործիքների և նրա պայմանների համաձայն։
Ըստ Աշխատանքի առարկայի՝ բոլոր մասնագիտությունները բաժանվում են.
Մանկավարժությունը դասվում է «Մարդ-Մարդ» մասնագիտությունների շարքին։ Այս տեսակի մասնագիտություններին բնորոշ են մարդու հետևյալ որակները. մարդկանց հետ աշխատանքի ընթացքում կայուն, լավ ինքնազգացողությունը, շփման պահանջմունքը, էմպատիան, ուրիշների մտադրությունները, տրամադրությունը, ձգտումներն արագ հասկանալու ընդունակությունը, լավ իմանալ և հիշել շատ մարդկանց անձնային որակների մասին ինֆորմացիան։ Այս մասնագիտական սխեմային պատկանող մարդուն բնորոշ են ղեկավարելու, սովորեցնելու, դաստիարակելու, «այլ մարդկանց պահանջմունքների բավարարման համար օգտակար գործողությունների կատարման» կարողություններ, լսելու և լսվելու կարողություն, շատ լայն մտահորիզոն, խոսքային, կոմմունիկատիվ մշակույթ, դիտողականություն, ապրումակցման, ոչ ստանդարտ իրավիճակների լուծման ընդունակություն, ինքնակարգավորման բարձր ընդունակություն, «խորը հավատ և օպտիմիստական համոզմունք ժողովրդին ծառայելու գաղափարի նկատմամբ», ինքնավստահություն, որ մարդը միշտ կարող է դառնալ լավը։
«Մարդ-Մարդ» սխեմայով աշխատող մարդու մասնագիտական գործունեությանը հակացուցված են խոսքի դեֆեկտները, շփվողականության բացակայությունը, արտահայտիչ ֆիզիկական թերությունները, անտարբերությունը մարդկանց նկատմամբ, մարդկանց նկատմամբ անշահախնդիր հետաքրքրության բացակայությունը։ Վերը թվարկված առանձնահատկությունները արտացոլում են այս մասնագիտության տիպին պատկանող սուբյեկտի ընդհանուր պատկերը։ Այս սխեմայի մեջ մտնող մանկավարժի մասնագիտությունը առաջադրում է մի շարք հատուկ պահանջներ, որոնց շարքում հիմնականը մասնագիտական կոմպետենտությունն է և դիդակտիկ մշակույթը։
Մանկավարժական գործունեության մեջ ներառված են նաև հարաբերությունների այլ սխեմաներ, և առաջին հերթին, «Մարդ-Նշան»։ Նշանային, հատկապես լեզվական համակարգերը մանկավարժական գործունեության մեջ հասարակական-պատմական փորձի փոխանցման հիմնական միջոցն են, միևնույն ժամանակ հենց նշանային համակարգերը յուրացման առարկա են։ ժամանակակից կրթական գործընթացում կարևոր դեր է խաղում և համակարգչային տեխնիկան։ Մանկավարժն այն օգտագործում է որպես գիտելիքների փոխանցման միջոց, և որպես ուսումնասիրության առարկա, այնուհետև որպես ուսումնառության առարկա։
Կլիմովն առանձնացրել է յուրաքանչյուր մասնագիտության տեսակին բնորոշ գործողությունների 4 խմբեր.
Մանկավարժը՝ որպես գործունեության սուբյեկտ, իրականացնում է բոլոր այս գործողությունները, ինչը վկայում է նրա ինտելեկտուալ և վարքային կուլտուրայի բազմակողմանիության մասին։
Ըստ գործունեության սուբյեկտի առջև դրված նպատակների՝ մանկավարժական գործունեությունը ենթադրում է իր սուբյեկտից վերափոխման (զարգացման, փոփոխության) խնդիրներ դնելու և լուծելու կարողություն, ինչպես նաև այդ խնդիրները լուծելու նոր միջոցների և եղանակների փնտրում։
Նշելով աշխատանքի ֆունկցոնալ գործիքների մասին՝ պետք է նշել, որ մանկավարժի խոսքը նրա գործունեության կարևորագույն բնութագրերից մեկն է։
Այսպիսով, մանկավարժի՝ որպես մասնագիտական գործունեության սուբյեկտի ընդհանուր բնութագիրը նրա նպատակների, առարկայի, միջոցների հիման վրա, ցույց է տալիս այս մասնագիտության ամբողջ բարդությունն ու բազմասպեկտությունը։
Մանկավարժի սուբյեկտային բնութագրեր
Մանկավարժի անձը ուսուցանման մթնոլորտում առաջնային տեղ է զբաղեցնում, նրա այս կամ այն հատկությունները բարձրացնում կամ իջեցնում են ուսուցանման դաստիարակչական ազդեցությունը։ Ընդհանուր առմամբ, առանձնացվում են «հատուկ ուսուցչական հատկություններ»՝ վերագրելով դրանց «ուսուցչի գիտական նախապատրաստությունը» և «անձնական ուսուցչական տաղանդը»։
Առաջին հատկությունն օբյեկտիվ է և բնութագրում է ուսուցչի կողմից դասավանդվող առարկայի իմացության աստիճանը, գիտական պատրաստվածությունը, կրթվածությունը, այնուհետեև առարկայի մեթոդաբանության հետ, ընդհանուր դիդակտիկ սկզբունքների հետ ծանոթությունը, երեխայի բնույթի իմացությունը։ Երկրորդ հատկությունը սուբյեկտիվ է և արտացոլում է դասավանդման արվեստը, անձնական մանկավարժական տաղանդն ու ստեղծագործականությունը։ Այն ներառում է մանկավարժական տակտը, ինքնուրույնությունն ու արվեստը։
Բացի «հատուկ ուսուցչական հատկություններից»՝ անհրաժեշտ է նշել նաև «բարոյական» հատկությունների մասին, որոնց դասվում են անկողմնակալությունը, բարեսրտությունը, ուշադրությունը, արդարությունը, կայունությունը, նրբազգացութունը, իսկական սերը երեխաների հանդեպ։ Մանկավարժի համար շատ կարևոր է ինքնակատարելագործման, ինքնազարգացման ցանկությունը։
Նինա Կուզմինան մանկավարժի սուբյեկտային գործոնների կառուցվածքում ներառում է ուղղվածության տիպը, ընդունակությունների մակարդակը և կոմպետենտությունը, որի մեջ մտնում են հատուկ մանկավարժական, մեթոդական, հոգեբանական, դիֆֆերենցիալ-հոգեբանական, աուտո-հոգեբանական կոմպետենտությունը։ Ակնհայտ են այդ գործոնային կառուցվածքի երեք հիմնական բաղադրիչները՝ անձնային, անհատական և մասնագիտական-մանկավարժական՝ համապատասխան գիտելիքներով և կարողություններով։ Աուտո-հոգեբանական կոմպետենտությունը հիմնվում է «սոցիալական ինտելեկտ» հասկացության վրա, որը ենթադրում է սոցիալական փորձի կուտակման առանձնահատկություն, ինքդ քեզ և ուրիշներին հասկանալու ընդունակություն, միջանձնային իրադարձությունների կանխատեսում։ Աուտո-հոգեբանական կոմպետենտությունը հարաբերվում է մասնագիտական ինքնաճանաչման, ինքնագիտակցության, ինքնազարգացման հետ։
Մանկավարժական ընդունակություններ
Ըստ Սերգեյ Ռուբինշտեյնի, որ մարդու ընդունակությունների զարգացման գործընթացը մարդու զարգացման գործընթաց է։ Տեպլովի կողմից ընդունակությունները մեկնաբանվում են որպես անձի անհատական հատկություններ, որոնք հանդիսանում են գործունեության հաջող իրականացման պայման։ Ընդ որում ընդունակությունները չեն հանգում հմտությունների և կարողություններին և տարբերում են մի մարդուն մյուսից գործունեության իրականացման հաջողության հարաբերությամբ։ Եթե, ըստ Ռուբինշտեյնիի, մտավոր ընդունակությունների զարգացում հանդիսանում է գիտելիքների յուրացման նախադրյալ, ապա հենց ընդունակությունների զարգացման նախադրյալ, ըստ Տեպլովի, հանդես են գալիս բնածին անատոմա-ֆիզիոլոգիական առանձնահատկությունները։ Ընդունակությունները ձևավորվում են գործունեությունում և դրսևորվում են նրա այնպիսի դինամիկ բնութագրերում, ինչպիսիք են արագությունը, խորությունը, նրա միջոցների և եղանակների յուրացման կայունությունը։ Ըստ գործունեության տարբեր տեսակների հարաբերության, տարբերում են ընդհանուր ինտելեկտուալ և հատուկ ընդունակություններ։ Առանձնացվում է մի շարք մանկավարժական ընդունակություններ՝ Մանկավարժական ընդունակությունները իրենց բովանդական մեջ ներառում են շատ անձնային որակներ, բացահայտվում են որոշակի գործողությունների, հմտությունների միջոցով։ Ընդ որում կան հմտություններ, որոնք ներառվում են մի քանի ընդունակությունների բովանդակության մեջ։ Օրինակ, դիդակտիկ ընդունակությունների մեջ մտնող սովորողների ինքնուրույն աշխատանքը կազմակերպելու հմտությունը ըստ էության ուրիշների աշխատանքը կազմակերպելու հմտությունն է, որը մտնում է կազմակերպչական ընդունակությունների մեջ։
Կուզմինայի մոտեցման մեջ ընդգծվում է այն գաղափարը, որ մանկավարժական գործունեության սուբյեկտի ընդունակությունները, որոնք ձևավորվում և զարգանում են մանկավարժական գործունեության ընթացքում, մեծապես պայմանավորում են նրա իրականացման հաջողությունը։ Կուզմինայի մեկնաբանման մեջ մանկավարժական համակարգը ներառում է հինգ կառուցվածքային տարրեր՝ նպատակներ, ուսումնական ինֆորմացիա, հաղորդակցման միջոցներ, սովորողներ և մանկավարժներ, և հինգ ֆունկցիոնալ տարրեր՝ հետազոտական, պրոյեկտավորող, կոնստրուկտավորող, կոմունիկատիվ և կազմակերպչական։ Այդ տարրերը հանդիսանում են անհատական մանկավարժական գործունեության ֆունկցիոնալ տարրեր, ինչը հնարավորություն է տալիս խոսել դրանց հիմքում գտնվող ընդունակությունների 5 մեծ խմբի մասին։ Նա առանձնացնում է մանակվարժական ընդունակությունների երկու մակարդակ՝ պերցեպտիվ-ռեֆլեքսիվ և պրոյեկտիվ։ Առաջինը կապված է էմպատիայի հետ, տակտի և ներգրավվածության զգացման հետ։ Մանկավարժական ընդունակությունների երկրորդ մակարդակը՝ պրոյեկտիվ ընդունակությունները, հարաբերակցվում է ուսուցանման նոր, պրոյեկտիվ մեթոդների ստեղծման հետ և ընդգրկում է գնոստիկական, պրոյեկտավորող, կոնստրուկտիվ, կոմունիկատիվ և կազմակերպչական ընդունակությունները։ Գոնստիկական ընդունակությունները դրսևորովում են սովորողների ուսուցման մեթոդների արագ և ստեղծագործական յուրացման մեջ, մեթոդների ընտրողականության մեջ։ Այս ընդունակությունները ապահովում են սովորողների և սեփական անձի մասին ինֆորմացիայի կուտակում։ Պրոյեկտավորող ընդունակությունները դրսևորվում են սովորողների վերջնական արդյունքը առաջադրանք-խնդիրներում պատկերացնելու մեջ, որոնք ունեն իրենց ժամանակային տեղը ողջ ուսումնական գործունեության մեջ։ Սա նախապատրաստում է սովորողներին խնդիրների ինքնուրույն լուծմանը։ Կոնստրուկտիվ ընդունակությունները դրսևորվում են համատեղ գործունեության ստեղծագործական աշխատանքային մթնոլորտի ստեղծման մեջ։ Կոմունիկատիվ ընդունակությունների դրսևորվում են կոնտակտի հաստատման, մանկավարժական հարաբերությունների ժամանակ։ Այս ընդունակություններն ապահովվում են հետևյալ գործոններով՝ նույնականացման ընդունակություն, սովորողների անհատական առանձնահատկությունները զգալու կարողություն, լավ զարգացած ինտուիցիա, սուգգեստիվ հատկություններ, խոսքային մշակույթ։ Կազմակերպչական ընդունակությունները դրսևորվում են խմբում սովորողների կազմակերպման մեթոդների ընտրողականության, նրանց կողմից ուսումնական նյութի յուրացման, սովորողների ինքնակազմակերպման, մանկավարժի սեթական գործունեության ինքնակազմակերպման մեջ։ Մանկավարժական ընդունակությունների դիտարկման ժամանակ կարևոր պրոբլեմներից է հանդիսանում նրանց ձևավորումը և դիագնոստիկան։
Մանկավարժի անձնային որակներ և անձնային ուղղվածություն
Մանկավարժական գորժունեության հաջողությանը նպաստող գործոններից են ուսուցչի անձնային որակները։ Անհրաժեշտ է այնպիսի որակների համադրություն, ինչպիսիք են նպատակաուղղվածությունը, վճռականությունը, աշխատասիրությունը, դիտողականությունը։ Հատուկ ընդգծվում է սրամտության, հռետորական, արտիստիկ ընդունակությունների կարևորությունը։
Մանկավարժին՝ որպես գործունեության սուբյեկտի դիտարկելիս հետազոտողները առանձնացնում են մասնագիտական-մանկավարժական որակներ, որոնք կարող են մոտ լինել ընդունակություններին և զուտ անձնային որակներին։ Դրանց են դասվում մանկավարժական էրուդիցիան, մանկավարժական նպատակադրումը, մանկավարժական մտածողությունը, մանկավարժական հնարամտությունը, մանկավարժական կանխատեսումը, մանկավարժական ռեֆլեքսիան։
Անձնային ուղղվածությունը հանդիսանում է մասնագիտական-մանկավարժական գործունեությունում կատարելության ձեռքբերման կարևորագույն սուբյեկտիվ գործոններից մեկը։ Անձի ուղղվածությունը գործունեությունը կողմնորոշող կայուն դրդապատճառների համակցություն է, որոնք հարաբերականորեն անկախ են առկա իրադրություններից։ Անձնային ուղղվածությունը բնորոշվում է հետաքրքրություններով, հակումներով, համոզմունքներով և իդեալներով, որոնցում արտահայտվում է մարդու աշխարհայացքը։ Մանկավարժական գործունեության ոլորտում այս հասկացության սահմանները ընդլայնելով նրանում կարելի է ներառել հետաքրքրությունը սովորողների նկատմամբ, մանկավարժական գործունեության նկատմամբ, ձգտում դրանով զբաղվելու, սեփական ընդունակությունների գիտակցում։ Գործունեության գլխավոր ռազմավարությունների ընտրությունը պայմանավորում է ուղղվածության երեք տիպ՝ ճշմարիտ մանկավարժական, ֆորմալ մանկավարժական, կեղծ մանկավարժական։ Միայն ուղղվածության առաջին տիպն է նպաստում մանկավարժական գործունեության մեջ բարձր արդյունքների ձեռքբերմանը։ Ճշմարիտ մանկավարժական ուղղվածությունը կայանում է կայուն մոտիվացիայում՝ ուղղված սովորողի անձի ձևավորմանը դասավանդվող առարկայի միջոցով, առարկայի վերակառուցմանը սովորողների գիտելիք ստանալու ելակետային պահանջմունքների հիման վրա։ Մանկավարժական ուղղվածության հիմնական դրդապատճառ է հանդիսանում մանկավարժական գործունեության հանդեպ հետաքրքրությունը։
Մանկավարժական գործունեության արդյունավետության բնութագրեր
Ինչպես մարդկային գործունեության ցանկացած տեսակ, մանկավարժական գործունեությունը նույնպես ունի հետևյալ բնութագրերը՝ նպատակաուղղվածություն, մոտիվացվածություն, առարկայնություն։ Մանկավարժական գործունեության սպեցիֆիկ առանձնահատկություններից է նրա արդյունավետությունը։ Առանձնացնում է վերջինիս հինգ մակարդակներ՝
Իր կառուցվածքային կազմակերպմամբ մանկավարժական գործունեությունը բնութագրվում է գործողությունների ամբողջականությամբ։ Մանկավարժական գործունեության առարկա է հանդիսանում սովորողների ուսումնական գործունեության կազմակերպումը, որն ուղղված է նրանց կողմից սոցիոմշակութային փորձի՝ որպես զարգացման հիմքի և պայմանի յուրացմանը։ Մանկավարժական գործունեության միջոցներ հանդիսանում են գիտական (տեսական և էմպիրիկ) գիտելիքները։ Սոցիոմշակութային փորձի փոխանցման եղանակներն են բացատրությունը, ցուցադրությունը, համատեղ աշխատանքը, սովորողների անմիջական պրակտիկան, թրեյնինգները։ Մանկավարժական գործունեության պրոդուկտ է հանդիսանում սովորողի անհատական փորձի ձևավորումը՝ աքսեոլոգիական, բարոյաէթիկական, հուզական-իմաստային, առարկայական, գնահատողական բաղադրիչներով։ Մանկավարժական գործընթացի արդյունք հանդիսանում է սովորողի անձնային, ինտելեկտուալ զարգացումը, նրա՝ որպես անձի, գործունեության սուբյեկտի կատարելագործումը։ Արդյունքների դիագնոստիկան կատարվում է դասընթացի սկզբում և վերջում սովորողների որակների համեմատությամբ։
Աղբյուրներ
Կատեգորիա:Մանկավարժություն Կատեգորիա:Մասնագիտություններ Կատեգորիա:Մանկավարժական հոգեբանություն Կատեգորիա:Կրթական տերմինաբանություն
Ալեսոն
Ալեսոն (Alesón), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 6,49 կմ2 տարածք։ Բնակչությունը կազմում է 116 մարդ (2010 թվականի տվյալներով)։ Գտնվում է պրովինցիայի վարչական կենտրոնից 24 կմ հեռավորության վրա։
Հովհաննես Թումանյանի թանգարանում «Խավարում» ցուցահանդեսի փակում
Հովհաննես Թումանյանի թանգարանում «Խավարում» ցուցահանդեսի փակում, Հայաստանի Հանրապետության մայրաքաղաք Երևանում գործող Հովհաննես Թումանյանի թանգարանում բացված ցուցահանդեսի փակման շուրջ սկանդալ, որն բուռն արձագանք է ունեցել հասարակության մեջ ։
Պատմություն
«Խավարում» խորագրով ցուցահանդեսը բացվել է 2017 թվականի օգոստոսի 4-ին Հովհաննես Թումանյանի թանգարանի մուտքի բացօթյա տարածքում և ներկայացնում էր Հայաստանում ստալինյան բռնաճնշումների զոհերին, որոնց թվում էին նաև Հովհաննես Թումանյանի երեք որդիները ։
Հայաստանի մշակույթի փոխնախարար Արև Սամուելյանը «Ազատություն» ռադիոկայանի հետ զրույցում պարզաբանել է Թումանյանի տուն-թանգարանի նախաձեռնած բոլշևիկյան բռնատիրության զոհերին նվիրված «Խավարում» խորագիրը կրող ցուցահանդեսի փակումը՝ նշելով, թե այն «քաղաքականացված էր» ։
Սեպտեմբերի 14-ին մշակույթի նախարարը, պատասխանելով «Խավարում» խորագիրը կրող ցուցահանդեսի փակմանն առննչվող հարցերին, հայտնել է, որ որևէ թանգարան իրավունք չունի ինքնուրույն քաղաքականություն վարել ։
Ծանոթագրություններ
Կատեգորիա:2017 սկանդալներ Կատեգորիա:Սկանդալներ Հայաստանում Կատեգորիա:Կոմունիստական հանցագործությունների հիշատակում
Քաջարանց (գետ)
Քաջարանց, Ցաղլու, գետ Հայաստանի Սյունիքի մարզում։ Սկիզբ է առնում Զանգեզուրի լեռների Կեռմանի լեռնանցքի արևմտյան կողմից, Սիսակապար լեռնագագաթի հարավ-արևելյան լանջերից և, հոսելով դեպի արևելք, Քաջարանից 1,5 կմ արևմուտք աջից միախառնվելով Կապուտջուղ գետին՝ գոյացնում է Ողջի գետը։ Երկարությունը՝ 10 կմ ։ Ունի ձնանձրևային սնում, հորդանում է մայիսին։ Ջրահավաք ավազանը՝ 34,6 կմ² ։
Ծանոթագրություններ
Կատեգորիա:Սյունիքի մարզի գետեր Կատեգորիա:Ողջի գետի վտակներ
HyperX
HyperX, ամերիկյան Kingston Technology ընկերության ստորաբաժանում (և համանուն բրենդ), մասնագիտացված է բարձր կատարողականության կրիչների, DDR4 և DDR3 հիշողության, USB ֆլեշ կրիչների, ինչպես նաև խաղային պարագաների արտադրության մեջ։ HyperX բաղադրիչները բազմիցս օգտագործվել են համակարգչի արագացման համաշխարհային ռեկորդներ գրանցելու ժամանակ։ HyperX-ը նաև ֆինանսավորում է կիբեռսպորտի զարգացումը և պրոֆեսիոնալ խաղային թիմերին ։ HyperX ականջակալները համարվում են այնպիսի պրոֆեսիոնալ խաղային թիմերի պաշտոնական պարագաներ, ինչպիսիք են Alliance, CNB E-sports Club, SK-Gaming, Team Liquid, Renegades:
2002 թվականին Kingston Technology-ն ներկայացրեց բարձր կատարողականության HyperX հիշող սարքերը, հիմք հանդիսացած համանուն բրենդի համար. Նույն թվականին HyperX բրենդի աշխատանքի համար Kingston Technology-ն ձևավորվել էր առանձին ստորաբաժանում, որի կենտրոնակայանը գտնվում է ֆաունտին-Վելինում (Կալիֆոռնիա)։ 2014 թվականին Kingston Technology հայտարարել է, որ HyperX բրենդը կենտրոնացել է խաղային շուկայում ապրանքների արդադրության մեջ, սկսելով նախագծել նոր մոդելի սարքեր հաշվի առնելով խաղային ծրագրերի և հավելվածների ապարատային կարիքները և առանձնահատկությունները։ Նաև 2014 թ. HyperX սկսել է կիբեռսպորտի համար բարձր տեխնոլոգիական պարագաների և աքսեսուարների արտադրություն. 2016 թվականի սկզբին հայտարարվել էր HyperX խաղային պարագաների պաշտոնական լիցենզավորման մասին որպես Xbox կոնսոլների խաղային պարագաներ արտադրվող Microsoft կազմակերպության կողմից։
Պատմությունը
2002 թվականին Kingston Technology-ն շուկայում ներկայացրեց DDR1 տեսակի հիշողություն 370 Մհց տակտային հաճախականությամբ և մինչև 512MB տարողությամբ։ 2004 թվականին HyperX ապրանքանիշի ներքո արձակվել են DDR2 տեսակ հիշողության սարքեր՝ 533-675 Մհց հաճախականությամբ և 256 MB տարողությամբ։ 2007 թվականին HyperX ներկայացրեց առաջին DDR3 տեսակի հիշողությունը մինչև 1875 Մհց հաճխականությամբ և 2 ԳԲ տարողությամբ։ 2008 թվականին DDR2 տեսակի HyperX T1 հիշող սարքում ձեռք է բերվել 4 ԳԲ ծավալ, իսկ Գերմանիայի CeBIT ցուցահանդեսում ներկայացվել է առաջին SO-DIMM տեսակի հիշողության սարքը։
2012 թվականին Kingston Technology թողարկել է առաջին կոշտամարմին կուտակիչները (SSD) HyperX ապրանքանիշի ներքո, առաջին Windows to Go USB-կրիչները, աշխարհում առաջին USB կրիչները 1 ՏԲ տարողությամբ՝ HyperX Predator 3.0 USB, ինչպես նաև առավել արագ DDR3 հիշող սարք XMP սերտիֆիկացմամբ և 2800 Մհզ հաճախականությամբ։ HyperX Beast հիշողության սարքի ծավալը 2012 թվականին հասել է այդ ժամանակվա համար ռեկորդային 64 ԳԲ-ի   ։
Computex 2014 Ցուցահանդեսին HyperX-ը համաշխարհային ռեկորդ է սահմանել, արագացնելով 4 ԳԲ տարողությամբ HyperX DDR3 մոդուլը 2933 Մհց-ից մինչև 4500 Մհց։ DDR4 մոդուլը արագացրել են մինչև 4351 Մգց, ինչը նույնպես ռեկորդային ցուցանիշ է։ 2014 թվականին շուկայում ներկայացված է առաջին HyperX ականջակալը մասնագիտական խաղացողների համար՝ HyperX Cloud, որը մշակվել է QPad-ի հետ համատեղ  ։ Նույն թվականին HyperX ներկայացրել է աշխարհում ամենաարագ  DDR4 հիշողությունը 3000 Մհց հաճախականությամբ և 128 ԳԲ տարողությամբ, ինչպես նաև թողարկել է առաջին մկնիկի համար նախատեսված գորգերի շարքը։
2015 թվականին HyperX-ը ներկայացրել է իր առաջին բարձր կատարողական կոշտամարմին կրիչները PCIe ինտերֆեյսով՝ HyperX SSD Predator, ինչպես նաև Savage DDR4 և Fury DDR4 շարքերը, ապահովված ցմահ երաշխիքով ։ Նույն թվականին Kingston Technology-ն հայտարարել է  HyperX բրենդի լիակատար ինքնավարության և հայտարարել է նրա արտադրանքի վրա Kingston լոգոտիպի բացակայության մասին ։ Նաև 2015 թվականին HyperX-ին հաջողվել է ստեղծել աշխարհում ամենաարագ հիշողության կոմպլեկտը, 128 ԳԲ տարողությամբ։ Predator M. 2 PCIe SSD կոմպլեկտի մեջ մտնող սարքերի  հաճախականությունը  հասել է ռեկոռդային 3 000 Մհց-ի ։ 2016 թվականին հայտարարվել է HyperX պարագաների պաշտոնական լիցենզավորման մասին որպես Microsoft ընկերության կողմից արտադրվող Xbox կոնսոլների խաղային պարագաներ ։
Խաղային համակարգիչների համար հիշողություն
DDR4: Fury, Savage, Predator, Impact; DDR3: Fury, Savage, Predator, Beast, Impact;
Կրիչներ
SSD (կոշտամարմին)։ Fury, Savage, Predator; Flash (USB): Savage, Predator;
Աքսեսուարներ խաղերի համար
Պարագաներ։ Cloud Core, Cloud, Cloud II, Cloud X, Cloud Revolvers; Մկնիկի գորգ։ Fury.
Կիբեռսպորտի աջակցումը
HyperX-ը համարվում է ավելի քան 20 խաղային թիմերի հովանավոր ամբողջ աշխարհում և Intel Extreme Masters և DreamHack խաղային փառատոների, ինչպես նաև տարբեր կիբերմրցաշարերի գլխավոր հովանավոր։
Հովանավորվող թիմերը
Alsen, AT Gaming, Cloud 9, Counter Logic Gaming, CNB e-Sports Club, Echo Fox, EnVyUs, eSuba, HWA Gaming, HyperX Girls, Infinity eSports, Isurus Gaming, K1ck, KaBuM!, LGD Gaming, Luminosity Gaming, Lyon Gaming, Machi Gaming, Team MILLENIUM, Natus Vincere, No Mercy, NRG eSports,Tengri,Team Liquid, Team Quetzal, SK-Gaming, Team Solomid, VG :
Արտաքին հղումներ
Կատեգորիա:2002 հիմնադրված ընկերություններ
Մանեկակտրիչ հաստոց
Մանեկակտրիչ հաստոց, երկարացված կոնստրուկցիայի հատուկ մեքենայական ներպարուրակիչներով մանեկների պարուրակահանման մետաղահատ հաստոց։ Տարբերում են միաիլ և բազմաիլ, ավտոմատ, կիսաավտոմատ և ոչ ավտոմատ (հիմնականում միաիլ) ցիկլով աշխատող մանեկակտրիչ հաստոցներ։ Մշակված մանեկները հագցնում են ներպարուրակիչի վրա, և երբ ձողը լրացվում է, իլը ձեռքով հանում են ու ազատում մանեկներից։ Այդպիսի հաստոցների վրա պարուրակահանվող մանեկների տրամագիծը 1, 5-20 մմ է։ Կիսաավտոմատ և ավտոմատ ցիկլով աշխատող մանեկակտրիչ հաստոցները լինում են 2-, 4-, 6- և 8-իլանի։
Կատեգորիա:Հաստոցաշինություն
Հոսանքների պատերազմ
Հոսանքների պատերազմ (The Current War), ամերիկյան պատմակենսագրական ֆիլմ՝ նկարահանված ռեժիսոր Ալֆոնսո Գոմես Ռեհոնի կողմից։
Ֆիլմի առաջին ցուցադրությունը կայացել է 2017 թվականի սեպտեմբերի 9-ին Տորոնտոյի կինոփառատոնում։ Համաշխարհային վարձույթում նախատեսվել է ֆիլմը թողարկել 2017 թվականի դեկտեմբերի 22-ին, սակայն հոկտեմբերին թողարկումը հետաձգվել է անորոշ ժամանակով։
Սյուժե
Ֆիլմը պատմում է ԱՄՆ-ի շուկաներում «էլեկտրականության հսկաներ» Թոմաս Էդիսոնի և Ջորջ Վիսթինհաուզի միջև ծավալված մրցակցության մասին։
Նկարահանումներ
Հիմնական նկարահանումները սկսվել են 2016 թվականի դեկտեմբերի 18-ին Լոնդոնում և շրջակա տարածքներում ։
Թողարկում
Սկզբում The Weinstein Company ընկերությունը ծրագրել է ֆիլմը թողարկել 2017 թվականի դեկտեմբերի 22-ին, այնուհետև տեղափոխել նոյեմբերի 24-ին ։ Ֆիլմի համաշխարհային պրեմերան տեղի է ունեցել 2017 թվականի սեպտեմբերի 9-ին Տորոնտոյի կինոփառատոնում ։ Այն բանից հետո, երբ 2017 թվականի հոկտեմբերին սկանդալ է բռնկվել The Weinstein Company ընկերության համասեփականատեր Հարվի Վայնշտեյնին սեռական ոտնձգությունների մեջ մեղադրելու պատճառով, ֆիլմը հանվել է վարձույթից , իսկ նրա թողարկումը հետաձգվել է անորոշ ժամանակով ։
Ծանոթագրություններ
Կատեգորիա:Ամերիկյան կենսագրական ֆիլմեր Կատեգորիա:Անգլերեն ֆիլմեր Կատեգորիա:Լոնդոնում նկարահանված ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:2017 ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:2017 դրամա ֆիլմեր Կատեգորիա:Ամերիկյան պատմական ֆիլմեր Կատեգորիա:Ամերիկյան դրամա ֆիլմեր Կատեգորիա:The Weinstein Company ֆիլմեր Կատեգորիա:2010-ականների պատմական ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ֆիլմեր, որոնց գործողությունները տեղի են ունենում Չիկագոյում
Կորպորալես
Կորպորալես (Corporales), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 8,41 կմ2 տարածք։ Բնակչությունը կազմում է 35 մարդ (2010 թվականի տվյալներով)։ Գտնվում է պրովինցիայի վարչական կենտրոնից 4 կմ հեռավորության վրա։
Ռելիեֆ (քանդակագործություն)
Ռելիեֆ, քանդակապատկեր հարթության վրա։ Պատկերի և նրա ֆիզիկական հիմքն ու ֆոնը հանդիսացող հարթության անխզելի կապը ռելիեֆի յուրօրինակ առանձնահատկությունն է։ Ռելիեֆի կարևորագույն արտահայտչամիջոցները՝ հարթության վրա կոմպոզիցիայի ծավալումը, տարածական պլանները հեռանկարչորեն կառուցելու հնարավորությունն ու ծավալների բոլորաձևության պատրանքի ստեղծումը, ձևերի նուրբ կերպավորումը հնարավորություն են ընձեռում երևակել բարդ, բազմաֆիգուր տեսարաններ, ինչպես և ճարտարապետական ու բնապատկերային մոտիվներ։
Կորպորալես
Կատեգորիա:Իտալիայի բնակավայրեր
Ռելիեֆ (քանդակագործություն)
Ռելիեֆը կարող է ներառվել պատի, թաղի, քանդակագործական հուշարձանի և կոմպոզիցիայում կամ լինել հաստոցային ինքնուրույն ստեղծագործություն։ Ֆոնի հարթության հետ ունեցած հարաբերությամբ տարբերակում են ուռուցիկ և խոր ռելիեֆներ։
Խոր ռելիեֆ՝ խորաքանդակը, կիրառվել է հիմնականում Հին Եգիպտոսի ճարտարապետական, ինչպես նաև հին արևելյան և անտիկ գլիպտիկայում։ Ուռուցիկ ռելիեֆ, որ իր հերթին ստորաբաժանվում է ցածրի՝ հարթաքանդակ, և բարձրի՝ բարձրաքանդակ, ավելի մեծ տարածում ունի, հայտնի է դեռևս պալեոլիթի դարաշրջանից, ավելի ուշ կիրառվել է Հին Եգիպտոսում, Հնդկաստանում, Ասորեստանում, Չինաստանում և մեծ զարգացում է գտել անտիկ արվեստում, Հայաստանում, Վերածննդի և հետագա շրջանների քանդակագործությունում։
Կատեգորիա:Ռելիեֆի տեսակներ
Մատուցումների տուփ
Մատուցումների տուփ, մետաղահատ հաստոցների բազմօղակ մեխանիզմ, նախատեսված է մատուցման փոփոխման համար։ Բաղկացած է իրանի (տուփի) մեջ տեղավորված փոխարկվող ատամնավոր փոխանցումներից։ Մատուցումների տուփի կինեմատիկայի առանձնահատկությունները հնարավորություն են տալիս դետալի մշակման ժամանակ գործիքի մատուցման շարժումը համաձայնեցնել նախապատրաստուկի նկատմամբ գործիքի այլ շարժումների հետ։
Կատեգորիա:Հաստոցաշինական դետալներ
Մերի Մոնտգոմերի Բենեթ
Կենսագրություն
Բենեթը իր մանկությունն անցկացրել ինչպես է Անգլիայում, այնպես էլ Ավստրալիայում, որտեղ հայրը՝ Ռոբերտ Քրիսթիսոնը, կայան ուներ Հյուսիսային Քուինսլանդում։ Մինչև 1910 թվականը ընտանիքը մշտական բնակության է տեղափոխվել Անգլիա։ 1914 թվականին Բենեթն ամուսնացել է Չարլզ Դուգլաս Բենեթի հետ։
1927 թվականին նա հրատարակել է Christison of Lammermoor-ը, որը հոր կենսագրությունն էր, որը համեմատաբար անսովոր էր այն ժամանակ, երբ նա ճանաչում էր աբորիգենների նկատմամբ բռնությունները ։ Լոնդոնում նա նաև հրատարակել է The Australian Aboriginal as a Human Being (1930) գիրքը ։ 1930 թվականին՝ ամուսնու մահանալուց հետո, Բենեթը տեղափոխվել է Արևմտյան Ավստրալիայի Պերթ քաղաք, որպեսզի իր կյանքի մնացած մասը նվիրի աբորիգենների բարօրությանը։
1932 թվականին Բենեթը բնակություն է հաստատել Լավերտոնի մերձակայքում գտնվող Մարգարիտ լեռան ներկայացուցչությունում։ Միաժամանակ աշխատել է որպես աբորիգենների ուսուցիչ և ներգրավված է եղել ակտիվիստական խմբերի, այդ թվում` Կանանց ծառայության գիլդիայի մեջ։
Նրա աշխատանքի արդյունքում 1934 թվականին ձևավորվել է Մոսեյլի թագավորական հանձնաժողովը ։ Հանձնաժողովում իր ցուցմունքների ժամանակ Բենեթը դատապարտել է աբորիգեն կանանց սեռական շահագործումը, ինչպես նաև իշխանությունների կողմից նրանց երեխաների տեղափոխումը։
Բենեթը մահացել է Կալգորլի քաղաքում, 1961 թվականի հոկտեմբերի 6-ին և թաղվել է Կալգորլիի գերեզմանատանը ։ Բենեթի մահից հետո նրա անձնական արխիվը՝ «պետական անփութության դոսյեն և լայնամասշտաբ անտեսումը», հափշտակվել է և չի վերականգնվել ։ Նրա ողջ կյանքի աշխատանքը ճանաչվել է, երբ նրան 2001 թվականին ներառել են վիկտորյանական պատվավոր կանանց ցուցակում ։
Գուժ Մանուկյան
Գուժ Ալեքսանդրի Մանուկյան (հունիսի 5, 1937, Լենինական, Հայկական ԽՍՀ, ԽՍՀՄ), հայ դերասան։ ՀԽՍՀ ժողովրդական արտիստ (1980):
Արձակագիր, դրամատուրգ Ալեքսանդր Արաքսմանյանի որդին է։
Կենսագրություն
1958 թվականին ավարտել է Երևանի գեղարվեստա-թատերական ինստիտուտի դերասանական ֆակուլտետը։ 1958-1959 թթ.՝ Կապանի դրամատիկական, 1959-1967 թթ.՝ Երևանի պատանի հանդիսատեսի, 1967 թ.-ից՝ Երևանի դրամատիկական թատրոնների դերասան ։
Լավագույն անձնավորումներից են՝ Միտրոֆան (Դենիս Ֆոնվիզինի «Տհասը»), Սարո («Անուշ», ըստ Հովհաննես Թումանյանի), Պյոտր (Մաքսիմ Գորկու «Քաղքենիներ»), Բուկինգհայմ (Ուիլյամ Շեքսպիրի «Ռիչարդ III»), Բլյունչլի (Բեռնարդ Շոուի «Շոկոլադ ուտող զինվորը»), Կարանդիշև (Ալեքսանդր Օստրովսկու «Անօժիտը»), Տիգրան Մեծ (Պերճ Զեյթունցյանի «Աստվածների կանչը», ՀՀ պետական մրցանակ՝ 1981), Ալֆրեդ (Բերնարդ Շոուի «Իմ չքնաղ լեդինը»)։
Կինոյում նկարահանվում է 1964 թ.-ից։ Դերերից են՝ Մարսելին («Սգավոր ձյունը», ըստ Անրի Թրուայայի, ռեժիսոր՝ Յուրի Երզնկյան, 1978, հեռուստատեսային կինոնկար), Արմեն («Կյանքի լավագույն կեսը», ռեժիսոր՝ Ալբերտ Մկրտչյան, 1979), Գայ («Մեռիր ձիու վրա», ռեժիսոր՝ Գրիգոր Մելիք-Ավագյան, 1980)։
Գուժ Մանուկյանի դերակատարումներին բնորոշ են հոգեբանական խնդիրների պարզ, համոզիչ լուծումները։
Համագործակցել է «Արմենիա» հեռուստաընկերության հետ, նկարահանվել է «Հարազատ թշնամի» հեռուստասերիալում։
2006-2015 թթ. եղել է «Բարգավաճ Հայաստան» կուսակցության անդամ։
Բաստարդների մարտը
Բաստարդների մարտը HBO-ի ֆենթեզի "Գահերի Խաղը" հեռուստասերիալի վեցերորդ եթերաշրջանի իններորդ դրվագն է, իսկ ընդհանուր առմամբ 59-րդը։Այն գրվել է մի դրվագների հեղինակների Դեյվիդ Բենիոֆի և Դանիել Բրեթ Վեյսի կողմից, իսկ ռեժիսորը Միգել Սապոչնիկն է։. Այն հեռարձակվել է 2016 թվականի հունիսի 19-ին.
"Բաստարդների մարտը" ստացել է գրեթե համընդհանուր ճանաչում քննադատների կողմից, գովաբանվել է որպես սերիալի լավագույն դրվագներից մեկը, և մի քննադատ էլ նկարագրում է այն որպես "գլուխգործոց": Քննադատները նկարագրել են Հյուսիսի հսկա մարտը որպես "սարսափեցնող, կլանող և անհանգստացնող՛՛, և ծափահարել են Դեյեներիսին դրվագի սկզբում իր դրակոնների հետ վերամիավորվելու համար՝ անվանելով այն "հուզիչ": Միացյալ Նահանգներում, դրվագի դիտումների քանակը իր սկզբնական եթերով հասել է 7,66 մլն.:
Միերինում
Ավելի ուշ Դեյեներիսը և Թիրիոնը հանդիպում են Թեոնի (Ալֆի Ալեն) և Յարայի (Ջեմմա Վիլան) հետ։ Նրանք առաջարկում են Դեյեներիսին իրենց նավատորմը Երոնին տապալելու օգնության և Երկաթե կղզիների անկախությունը ճանաչելու դիմաց։ Դեյեներիսը համաձայնում է օգնել նրանց, եթե Երկաթեծնունդները դադարեն թալանել, բռնաբարել և առևանգել, որին Յարան դժկամությամբ համաձայնում է։
Վինթերֆելում
Ջոնը (Կիտ Հարինգտոն), Սանսան (Սոֆի Թըրներ), Թորմունդը (Քրիստոֆեր Հիվյու) և Դավոսը (Լիամ Կունինգհամ) հանդիպում են Ռամզիին (Իվան Ռեոն) և նրա խորհրդականներին ճակատամարտից առաջ։ Ռամզին առաջարկում է ներում շնորհել Ջոնին Գիշերային պահակախմբին տրված իր երդումը դրժելու համար, եթե նա հանձնի Սանսային իրեն։ Ջոնը Ռամզիին առաջարկում է վեճը կարգավորել իրենց մեջ՝ երես-առ-երես մենամարտով, բայց, Ռամզին հրաժարվում է, ասելով, որ նա վստահ չէ, որ կարող է անձամբ է ծեծել Ջոնին, բայց վստահ է, որ Բոլթոնի բանակը կարող է հաղթել հավատարիմ Սթարքերին։ Երբ Սմոլջոն Ումբերը ապացուցում է Րիքընի (Արթ Պարքինսոն) գերությունը, ներկայացնելով Շեգիդոգի գլուխը, Սանսան ասում է Ռամզիին, որ նա կմեռնի հաջորդ օրը։
Այն բանից հետո, երբ Ջոնը քննարկում է ռազմական գործողությունների ծրագիրը Թորմունդի և Դավոսի հետ, Սանսան քննադատում է Ջոնին առանց ավելի շատ տղամարդ հավաքելու հարձակման և զգուշացնում է, որ Ռամզին կարող է դիմակայել նրանց ռազմական ծրագրերին։ Ջոնը պնդում է, որ դա ամենամեծ բանակն է, որ նրանք կարողացան հավաքել։ Ավելի ուշ Ջոնը հանդիպում է Մելիսանդրային (Կարիս վան Հութեն) և խնդրում է նրան կրկին չվերակենդանացնել իրեն, եթե նա պետք է մահանա պայքարում։ Մելիսանդրան պատասխանում է, որ դա Լույսի տիրոջ կամքով է։ Մինչդեռ, Դավոսը և Թորմունդը քննարկում են Ստանիսին և Մանսին ծառայելու իրենց ժամանակները համապատասխանաբար՝ երկուսն էլ ընդունելով, որ ծառայել են սխալ թագավորներին այդքան ժամանակ։ Դավոսը քայլում է և հանդիպում այն դիակիզման խարույկին, որտեղ Շիրինը այրվել էր այն փայտե եղջերուի հետ, որը նա փորագրել էր նրա համար։
Զորքերը հավաքվում են հաջորդ առավոտ։ Ռամզին բերում է Րիքընին և ասում է նրան վազել դեպի Ջոնի բանակը։ Երբ Րիքընը սկսում է վազել, Ռամզին նետեր է արձակում նրա ուղղությամբ։ Ջոնը շտապ հեծնում է ձին, փորձելով փրկել Րիքընին, բայց Րիքընը հարված է ստանում ուղիղ սրտին և սպանվում։ Ջոնը կատաղի գրոհում է Ռամզիի վրա, որը պատվիրում է Բոլթոնի հեծելազորին առաջ գնալ, իսկ Դավոսը հրամայում է Սթարքերի ուժերին շարժվել դիրքից և պաշտպանության անցնել։ Հաջորդող մարտը խլում է Բոլթոնի և Սթարքերի զինվորների հարյուրավոր կյանքեր, և Սթարքերը ապաստան են գտնում դիակներից առաջացած պատի ետևում։ Հետո Բոլթոնի զորքերը շրջափակում են Սթարքերին՝ ստեղծելով փաղանգ։ Չնայած հսկա Վուն Վուն (Իան Վիթ) սպանում է Բոլթոն զինվորների որոշ մասին, Թորմունդը խուճապի մեջ է ընկնում և ուղարկում Վայրիներին դեպի դիակների պատը։ Ջոնը գրեթե մխրճված էր Վայրիների մեջ, բայց կարողացավ վերջապես ոտքի կանգնել։ Թորմունդը կարող էր սպանել Սմոլջոնին, բայց Սթարքերի ուժերը դեռ խորտակման եզրին էին քանի դեռ փողի ձայնը չէր հնչել և Փեթիր Բեյլիշը (Էյդըն Գիլլեն) Սանսայի հետ չէր ժամանել Վեյլի ասպետներով, ովքեր արագորեն ջախջախեցին Բոլթոնի զորքին։
Ռամզին ետ են քաշվում Վինթերֆել, մինչդեռ Ջոնը, Վուն Վուն և Թորմունդը հետևում են նրանց։ Վուն վուն ջարդում է Վինթերֆելի դարպասները, բայց սպանվում է Ռամզիի կողմից։ Ռամզին ասում է Ջոնին, որ նա վերանայել է մենամարտի առաջարկը։ Ջոնը կարողանում է վահանով պաշտպանվել Ռամզիի նետերից և սկսում է ծեծել նրան մինչև չմեռնի, բայց կանգ է առնում, երբ տեսնում է Սանսային և հասկանում, որ Ռամզիի մահն իրենը չէ։ Ավելի ուշ Սանսան այցելում է Ռամզիին որսկան շների համար նախատեսված բնում այդ շների հետ, որոնց նախորդ շաբաթ քաղցած էր պահել։ Քանի որ շները պատառ-պատառ էին անում Ռամզիին, Սանսան հեռացավ բավարարված ժպիտով։
Տերենս Հենբերի Ուայթ
Տերենս Հենբերի Ուայթ (Terence Hanbury White, ), անգլիացի գրող, համաշխարհային ճանաչում է ձեռք բերել Արթուր թագավորի լեգենդի մոտիվներով գրած ստեղծագործությունների շնորհիվ։
Կենսագրություն
Ուայթը ծնվել է Հնդկաստանի խոշորագույն քաղաքներից մեկում՝ Բոմբեյում՝ ոստիկանության փոխգնդապետ Գարիկ Հենբերի Ուայթի և Կոնստանս Էդիթ Ասթոնի ընտանիքում ։ Ունեցել է դժվար մանկություն։ Նրա հայրը եղել է ալկոհոլամոլ, իսկ մայրը սառը վերաբերմունք ուներ նրա նկատմամբ։ Ծնողներն ամուսնալուծվել են, երբ նա 14 տարեկան էր ։
Ավարտել է Քեմբրիջի համալսարանի Քուինս քոլեջը (Queens College) և ձեռք բերել անգլերեն լեզվի բակալավրի աստիճան ։ Դրանից հետո՝ նախքան պրոֆեսիոնալ գրող դառնալը, որոշ ժամանակ ուսուցանել է անգլիական Սթոու քաղաքում։ Ուայթը հափշտակված բնասեր էր, ով հետաքրքրված էր որսորդությամբ, ձկնորսությամբ, թռիչքներով և ճուռակի որսորդությամբ ։
Տերենս Ուայթը մահացել է 1964 թվականի հունվարի 17-ին սրտի կաթվածից Պիրեյոսում (Հունաստան) գտնվող նավի տախտակամածին, երբ վերադառնում էր ԱՄՆ-ում վարած դասախոսությունների կուրսերից։ Թաղված է Աթենական Առաջին գերեզմանատանը (First Cemetery of Athens) :
Անհատականություն
Տերենս Ուայթը ագնոստիկ էր, ամբողջ կյանքում դժվարություններ է ունեցել մարդկանց հետ շփվելիս և մինչև կյանքի վերջը չարաշահել է ալկոհոլը ։ Յորները նրա մասին գրել է. Ուայթը ամուսնացած չէր, ինչը առիթ հանդիսացավ, որ նրա մահվանից հետո մի շարք լրագրողներ և գրողներ վարկած առաջադրեն նրա սեռական ոչ ավանդական կողմնորոշման վերաբերյալ ։ Այդուհանդերձ, նրա գրական գործակալը հերքեց այդ հայտարարությունները՝ մատնանշելով այդ վարկածն առաջ քաշած լրագրողի կանխակալությունը և ընդգծելով վարկածը հաստատող փաստերի ոչ բավարար քանակը։
Ստեղծագործություններ
Ուայթին առավել մեծ հռչակ բերեց նրա «Անցյալի և ապագայի արքան» ստեղծագործությունը («The Once and Future King»)՝ վիպաշար, որը վերապատմում է պարոն Թոմաս Մելորի «Արթուրի մահը» ստեղծագործությունը։ Այն հանդիսանում է Արթուր արքայի մասին հայտնի լեգենդի մեկնությունը։ Շարքի մեջ մտնում են հետևյալ պոեմները
Քառահատոր
Հետմահու տպագրվել է շարքի 5-րդ հատորը (1942), որը մերժվում էր հրատարակիչների կողմից հեղինակի պացիֆիստական հայացքների պատճառով։
«Մերլինի գիրքը» ստեղծագործության շատ հատվածներ Ուայթը զետեղել է «Անցյալի և ապագայի արքան» գրքի առաջին և չորրորդ մասերում։ Բրոդվեյական հայտնի «Կամելոտ» մյուզիքլը հիմնված է Ուայթի քառահատորյակի վրա։
Ուայթը գրել է նաև մի շարք այլ գրքեր, որոնցից որոշները հրատարակվել են կեղծանունով.
Արտաքին հղումներ
Կատեգորիա:Անգլիացի գրողներ Կատեգորիա:Անգլիացի վիպասաններ Կատեգորիա:Անգլիացի սցենարիստներ Կատեգորիա:Գիտաֆանտաստիկ գրողներ Կատեգորիա:20-րդ դարի անգլիացի վիպասաններ Կատեգորիա:Սրտի կաթվածից մահացածներ
Բանալի (մուլտֆիլմ)
«Բանալի», խորհրդային լիամետրաժ նկարված մուլտիպլիկացիոն ֆիլմ, ստեղծվել է 1961 թվականին, ռեժիսոր-մուլտիպլիկատոր Լև Ատամանովի կողմից։ Երգիծական հեքիաթը քննում է երջանկության հասկացությունը ։
Սյուժե
Պաշտոնյա Նիկոլայ Զախարովն ու նրա կինը` Լյալան, որդի են ունենում։ Երբ նրանք երեխային տուն են բերում, նրանց մոտ հանկարծակի հայտնվում են երեք փերիներ` Տյուլպինան, Գիացինտան և Լիլիանան, որոնք երեխային նվեր են բերում` «երջանկության կծիկի» տեսքով։ Նրանց խոսքով, երբ տղան մեծանա, պետք է գնա բաց դաշտ և, արտասանելով կախարդական «թռի՛ր կծիկ, ինչպես թռչնակ, միայն թե ուղիղ, այլ ոչ աջ ու ձախ» խոսքերը և «գնա գտնելու իր երջանկությունը»։ Նվերը մատուցելով` նրանք ուրախանում ու պարում են երիտասարդ ծնողների հետ։ Որոշ ժամանակ անց նրանց հյուր է գալիս Լյալայի հայրը` Սիմյոն Տուլյակովը, ով փորձառու փականագործ էր։ Նրա բերած նվերները աշխատանքային գործիքներ էին։ Իմանալով երեխայի ապագա երջանկության վերաբերյալ ծնողների ծրագրերը` նա զայրանում է` հայտարարելով, որ նրանք երեխային անգործունյա են մեծացնելու և որոշում է դեն նետել կծիկը։ Փերիները, նրան որևէ չարիք չցանկանալով, հասցնում են կանգնեցնել Տուլյակովին` նրան պատի վրայի նկարի վերածելով, որը հետո Զախարովը տանում է Տուլյակովի բնակարան։ Տանը Տուլյակովի գործիքները կենդանանում են և օգնում են փականագործին ազատվել պաստառից։ Նորմալ դրության վերադառնալով` Տուլյակովը որոշում է օգնություն խնդրել իր գիտնական-գյուտարար-ակադեմիկոս ընկեր Պյոտր Վոլշեբնիկովից։ Խորհրդակցելով` փականագործն ու գիտնականը որոշում են, որ Տուլյակովը պետք է հետախուզության գնա «Երջանկության երկիր»։ Տուլյակովի ափի մեջ «երջանկության կծիկի» մասնիկներ գտնելով` Վոլշեբնիկովը լաբորատորիայի պայմաններում սինթեզում է դրանք և ստեղծում ևս մեկ «երջանկության կծիկ»։
Տղան գալիս է վարպետի (այսինքն` իր պապիկի) մոտ և չարչարվելով իր ձեռքով բանալի է պատրաստում։ Աշխատանքի ընթացքում նրա բնավորությունը փոխվում է, և վերադառնալով «Երջանկության երկիր», նա սկսում է տանջվել կասկածներից։ Այդ ժամանակ Տուլյակովի մոտ է գալիս Վոլշեբնիկովը` բերելով կոտրված ռոբոտ Փոքրիկին, որին գցել էր հարբած ռոբոտ-պոետը։ Սակայն տուլյակովը չի կարողանում այն վերանորոգել. կամ արդեն վատ է տեսնում, կամ էլ շատ էր վշտացած թոռան հետ բաժանումից։ Այդ ժամանակ «Երջանկության երկրից» վերադառնում է տղան և հիշեով պապիկի սովորացրածը, ինքն է վերանորոգում ռոբոտը։
Մուլտֆիլմի ավարտին գյուտարարը հարցնում է Փոքրիկ ռոբոտին. «Եվ ի՞նչ է երջանկությունը»։ Եվ բոլոր գլխավոր հերոսները միասին ձևակերպում են մուլտֆիլմի հիմնական միտքը. «Երջանկությունն այն է, երբ մարդը շատ բան գիտի, շատ բան է կարողանում և այդ ամենը տալիս է մարդկանց»։ Վերջում տղան կծիկը դեն է նետում պատուհանից։
Վերաթողարկում
Մուլտֆիլմը վերաթողարկվել է VHS ձևաչափով, «Խոշոր պլան» և «Սոյուզ վիդեո» ընկերությունների կողմից, 1990-ական թվականներին։ Մուլտֆիլմը թողարկվել է նաև DVD ձևաչափով։ Պատկերի և ձայնի թվային վերականգնում չի եղել։ Տեսաերիզում ներառված է եղել նաև «Մարդուկին ես եմ նկարել» մուլտֆիլմը։
Ձայն-ռուսական Dolby Digital 1.0 Mono, Տարածաշրջանային կոդ-0 (All), Պատկեր-Standart 4:3 (1,33:1), Գույն-PAL, Ներկայացուցիչ-«Խոշոր պլան»
Մեջբերումներ
"Ռեժիսոր Լ. Ատամանովը և սցենարիստ Մ. Վոլպինն օգտագործել են հեքիաթային ձևը` իրենց «Բանալի» մուլտֆիլմում շոշափելու դաստիարակության կենսական հարցեր։ Իսկական վարպետությամբ ու տակտով նրանք ավանդական հեքիաթային կերպարներին տվել են նոր, ժամանակակից բովանդակություն։ Ի՞նչ է երջանկությունը, ինչպե՞ս հասնել դրան, ի՞նչ բանալիով է բացվում դրա ցանկալի դուռը. այս թեմաներին, որոնք հավասարապես հետաքրքիր են և՛ մեծահասակների, և՛ երեխաների համար, նրանք նվիրել են իրենց մուլտֆիլմը"
Արտաքին հղումներ
Կատեգորիա:Լև Ատամանովի մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Մարաբու
Մարաբու (Leptoptilus), արագիլների ընտանիքի թռչունների սեռ։ Հայտնի է մարաբուի 3 տեսակ՝ աֆրիկական մարաբու, հնդկական մարաբու և ճավայական մարաբու։ Փետրազուրկ գլխով և հսկայական կտուցով խոշոր, ծանրամարմին թռչուններ են (բարձրությունը՝ 110-150 սմ, թևերի բացվածքը՝ մինչև 3 մ, կտուցը՝ 30 սմ, քաշը՝ 5-6 կգ)։ Պարանոցի առջևի մասում ունեն փետրազուրկ մսալի ելուստ (ճավայական մարաբուն չունի), որի վրա հենում են իրենց կտուցը։ Բնադրում են ծառերի, ժայռերի վրա, աֆրիկականը և հնդկականը՝ գաղութներով, ճավայականը՝ զույգերով։ Դնում են 2-4 ձու, թխսում են և՝ էգը, և՝ արուն (մոտ 1 ամիս)։ Սնվում են գլխավորապես լեշով, ինչպես նաև գորտերով, կրծողներով և միջատներով։
Կատեգորիա:Կենդանիներ այբբենական կարգով Կատեգորիա:Արագիլանմաններ Կատեգորիա:Թռչունների ցեղեր
Ուտար Պրադեշ
Ուտար Պրադեշ, նահանգ Հնդկաստանի հյուսիսում, Գանգեսի և նրա վտակ Զամնայի ավազանում։ Տարածությունը 294 հզ․ կմ² է, բնակչությունը՝ 110,9 միլիոն (1981)։ Վարչական կենտրոնը՝ Լաքհնաու։ Նահանգի մակերևույթի մոտ 4/5-ը գրավում է Ինդոս–Գանգեսյան հարթավայրը, մնացած մասը՝ Հիմալայները։ Կլիման արևադարձային է, մուսսոնային։ Հաճախակի են երաշտները, ամառային հեղեղումները։ Ուտան Պրադեչը - հողագործական շրջան է։ Գլխավոր ոռոգիչ կառույցներն են Վերինգանգեսյան ու Ստորինգանգեսյան և Սարդայի ջրանցքները։ Մշակում են բրինձ, ցորեն, ընդավորներ, գարի, կորեկազգիներ, կարտոֆիլ, շաքարեղեգ, ձիթաբույսեր, բամբակենի, ջութ։ Արդյունաբերության հիմքը գյուղատնտեսական հումքի վերամշակումն է։ Կարևոր ճյուղերն են սննդի (գլխավորապես շաքարի, տալիս է Հնդկաստանում շաքարեղեգից ստացվող շաքարի ավելի քան 1/2-ը), կաշվի-կոշիկի, տեքստիլ արդյունաբերությունը։ Կան թղթի, ծխախոտի, ճշգրիտ սարքերի, էլեկտրասարքավորումների (կառուցվել է ԽՍՀՄ աջակցությամբ) ձեռնարկություններ, մեխանիկական և երկաթուղային արհեստանոցներ։ Տարածված է տնայնագործական արտադրությունը և գեղարվեստական արհեստագործությունը։ Գանգեսի և Գհագհրայի վրա կա նավարկություն։
Քառասնաջուր
Քառասնաջուր, գետակ Հայաստանի Սյունիքի մարզում, Գիժգետի աջ օժանդակը։ Սկիզբ է առնում Զանգեզուրի լեռներից և Ցղունի գյուղից 7 կմ արևմուտք միախառնվում մայր գետին։ Երկարությունը՝ 6 կմ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Գիժգետ գետի վտակներ
Ալբելդա դե Իրեգուա
Ալբելդա դե Իրեգուա (Albelda de Iregua), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգրոնիո շրջանի (կոմարկայի) կազմի մեջ։ Զբաղեցնում է 23.03 կմ2 տարածք։ Բնակչությունը կազմում է 3291 մարդ (2010 թվականի տվյալներով)։ Գտնվում է պրովինցիայի վարչական կենտրոնից 13 կմ հեռավորության վրա։
Միջնադարում Ալբելդա դե Իրեգուան հայտնի էր իր Սուրբ Մարտինի եկեղեցով (Սան Մարտին դե Ալբերդա), հիմնադրվել է 923 թվականին Նավարի Սանչո I Գարսեսի կողմից։
Կուսկուռիտա դե Ռիո Տիրոն
Կուսկուռիտա դե Ռիո Տիրոն (Cuzcurrita de Río Tirónón), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 19,17 կմ2 տարածք։ Բնակչությունը կազմում է 554 մարդ (2010 թվականի տվյալներով)։ Գտնվում է պրովինցիայի վարչական կենտրոնից 11 կմ հեռավորության վրա։
Կատեգորիա:Իսպանիայի բնակավայրեր
Սանտա Բարբարա (Բաիա)
Սանտա Բարբարա (Santa Bárbara), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ֆեյրա դի Սանտանա գավառի կազմի մեջ։ Բնակչությունը կազմում է 18 783 մարդ՝ 2006 թվականի տվյալներով։ Գրավում է 338,574 կմ2 տարածք։ Բնակչության խտությունը՝ 55,5 մարդ/կմ²։
Պատմություն
Քաղաքը հիմնադրվել է 1961 թվականի դեկտեմբերի 14-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1961 թվականին հիմնադրված բնակավայրեր
Օրենքի հետադարձ ուժ
Օրենքի հետադարձ ուժ, առավել ընդհանրացված՝ նորմատիվ իրավական ակտի հետադարձ ուժ, անգլոսաքսոնական և հռոմեական իրավունքներում՝ «էքս պոստ ֆակտո» կանոն կամ օրենքի ռետրոակտիվություն, իրավաբանական սկզբունք, որը նախատեսում է նորմատիվ իրավական ակտի գործողության տարածումը այն հասարակական հարաբերությունների վրա, որոնք առաջացել են մինչ այդ ակտի ընդունումն ընկած ժամանակամիջոցում։  Օրենքի հետադարձ ուժի ինստիտուտը ժամանակակից իրավագիտությունում կարևորվում է այն համատեքստում, որ արդի պոզիտիվ իրավունքը բացառում է իրավական ակտի գործողության տարածումը մինչ դրա օրինական ուժ ստանալը ծագած իրավահարաբերությունների վրա ։
«Օրենքը հետադարձ ուժ չունի» գաղափարի բովանդակային հիմքը Հին Հռոմում մշակված «ex post facto» սկզբունքն է՝ համաձայն որի «ընդունված օրենքը տարածվում է ապառնի ժամանակի վրա»։ Ներկայումս, աշխարհի շատ երկրներ պաշտպանում են այն սահմանադրական սկզբունքը, որը մատնանշում է՝ «անձի իրավիճակը վատթարացնող օրենքները և այլ իրավական ակտերը հետադարձ ուժ չունեն»։ Օրենքի հետադարձ ուժի բացառումը կայուն իրավակարգի կարևորագույն երաշխիքներից է, քանզի հակառակ պարագայում այն կարող է առաջացնել իրավակարգավորման մի շարք բարդույթներ։ Հայաստանի Հանրապետության Սահմանադրության 73-րդ հոդվածը վերաբերում է օրնքի հետադարձ ուժի հայեցադրույթին։ Օրենքին հետադարձ ուժով օժտելու ոչ իրավաչափությունը պարզագույնս դրսևորվում է քրեական իրավունքում․ հետադարձ ուժը կարող է ծանրացնել հանցագործությունը, փոխել պատժաչափը, ավելացնել նոր պատժամիջոցներ կամ երկարաձգել այն։ Միևնույն ժամանակ այն կարող է չարարկել իրավախախտման իրավաբանական կազմը (հանցագործության հանցակազմը)՝ նախկինում ոչ դատապարտելի արարքը դարձնելով քրեորեն պատժելի։
Միևնույն ժամանակ, մի շարք եվրոպական պետություններ (ի թիվս Հայաստանի) մարդասիրական նկատառումներից ելնելով իրականացնում են պատիժների «մեղմացմում»՝ «lex mitior» սկզբունքի կիրարկմամբ։ Այսօրինակ փոփոխությունները կարող են մեղմացնել հնարավոր պատժամիջոցները․ օրինակ ՝ մահապատժի դատապարտումը ցմահ բանտարկության փոխարկելով։ «Lex mitior»-ի ամենահանրահայտ դրսևորումներից մեկը համաներման ինստիտուտն է։
Ըստ իրավունքի ճյուղերի
Օրենքի հետադարձ ուժը իրավունքի տարբեր ճյուղերում դրսևորվում է տարաբնույթ ձևերով։ Օրինակ՝ քաղաքացիական իրավունքում հետադարձ ուժի կիրառումը, որպես այդպիսին, արգելված է, մինչդեռ քրեաիրավական հարաբերություններում օրենքի ռետրոակտիվությունը բացառելի է միայն անձի վիճակը վատթարացնելու միտման պարագայում։
Քաղաքացիական իրավունքում
[[Պատկեր:Ex post facto in civil law.png|ձախից|մինի|367x367փքս|Օրենքի հետադարձ ուժի (ex post facto)-ի ազդեցությունը քաղաքացիական օրենսդրության վրա և դրա առաջացրած (հնարավոր) իրավական հետևանքները։
]] Իրավունքի տեսության համաձայն, քաղաքացիական իրավունքում հետադարձ ուժ չի կարող կիրառվել։ Դա ենթադրում է, որ օրենքները կիրառվում են բացառապես ուժի մեջ մտնելուց հետո ծագած հարաբերությունների նկատմամբ։ Միևնույն ժամանակ հարկ է նշել, որ քաղաքացիաիրավական բնույթի օրենքները կարող են ռետրոակտիվությամբ օժտվել միայն այն դեպքում, երբ այդ ամենը ուղղակիորեն նախատեսված է օրենքով։ Քաղաքացիական օրենսդրությունը, ինչպես նաև քաղաքացիական իրավունքի նորմեր պարունակող այլ իրավական ակտերը սահմանում են քաղաքացիական շրջանառության մասնակիցների իրավական վիճակը, սեփականության իրավունքի և այլ գույքային իրավունքների, մտավոր գործունեության արդյունքների նկատմամբ բացառիկ իրավունքների (մտավոր սեփականություն) ծագման հիմքերն ու իրականացման կարգը, կարգավորում են պայմանագրային և այլ պարտավորություններ, ինչպես նաև այլ գույքային ու դրանց հետ կապված անձնական ոչ գույքային հարաբերություններ։